alexandrainst/scandi-wiki huggingface dataset:
Moskvaprosessene

Moskvaprosessene er en fellesbetegnelse på tre rettssaker som ble ført i Sovjetunionen mot politiske motstandere av Josef Stalin under den store terroren. Mange av de dømte ble henrettet. Prosessene anses som skueprosesser, hvor dommene og straffene var bestemt på forhånd og offentlig rettferdiggjort gjennom fremtvungede tilståelse. Hensikten med prosessene var å eliminere alle mulige utfordrere til Stalins makt, særlig gamle bolsjeviker med erfaring fra den russiske revolusjonen. De fleste ofrene for prosessene ble anklaget etter artikkel 58 i den sovjetiske straffeloven, for å konspirere med vestlige land om å myrde Stalin og andre sovjetledere, oppdele Sovjetunionen og gjenopprette kapitalismen.

Prosessene ble gjennomført mot tidligere fremtredende maktpersoner i Sovjetunionen i årene 1936 til 1938. De ble satt i verk etter drapet på lederen av kommunistpartiets avdeling i Leningrad, Sergej Kirov. Det var Stalin som sto bak Moskvaprosessene for å konsolidere sin makt over kommunistpartiet. Mange mener også at Stalin sto bak drapet på Kirov, selv om dette ikke er blitt bekreftet etter at de sovjetiske arkivene ble åpnet etter Sovjetunionens sammenbrudd. Om lag 50 personer ble dømt i Moskvaprosessene, de fleste til døden. Blant de dømte var Nikolaj Bukharin, Lev Kamenev, Grigorij Zinovjev, Jurij Pjatakov, Karl Radek og Aleksej Rykov.

Rettssakene ble holdt med internasjonal presse til stede. Blant annet rapporterte den norske forfatteren Nordahl Grieg fra rettssakene, og han gikk svært langt i å forsvare Stalins prosesser. I artikkelen «Dramaet i Moskva» (februar 1937) angrep han åtte norske forfattere som kritiserte prosessene. Prosessene utgjorde også grunnlaget for hans roman Ung må verden ennu være. I sin samtid var rettssakene bemerkelsesverdige på grunn av hvor mange tidligere bolsjeviker som kom med innrømmelser både om landsforræderi og konspirasjon.

Referanser

Litteratur 
 Moskvaprosessene i Store norske leksikon

 
1930-årene i Sovjetunionen
Pluralisme (filosofi)

Pluralisme er sameksistens av forskjellige grunnsyn. Ordet stammer fra latin og oppfatningen om at virkeligheten består av flere selvstendige grunnpremisser som alle er like mye verdt. 
Likestilling mellom religioner, legning, verdensbilder og så videre, som til og med strider mot hverandre i de fleste tilfeller, er eksempler på pluralisme. Sekularisering, det at religionens oppgaver avlastes av religionsuavhengige institusjoner, er også et eksempel på pluralisme.

Det at ulike oppfatninger anerkjennes som likeverdige, kan sees som en motsetning til ensrettingen i totalitære samfunn.

Se også 
 Kulturrelativisme
 Postmodernisme
 Relativisme
 Verdirelativisme

Politikk
Religionsfilosofi
Krystallografi

Krystallografi er læren om hvordan atomer er organisert i faste materialer (fast fase). Det benyttes ofte røntgen for å finne den tredimensjonale strukturen til materialene.

Kjente fagfolk innen krystallografi

 William Henry Bragg
 William Lawrence Bragg
 Auguste Bravais
 Pierre Curie
 Francis Crick
 Boris Delone
 Paul Peter Ewald
 Rosalind Franklin
 Guo Kexin
 René Just Haüy
 Carl Hermann
 Robert Huber
 Ernest-François Mallard
 Georges Friedel
 Charles-Victor Mauguin
 William Hallowes Miller
 Dorothy Crowfoot Hodgkin
 Max Perutz
 Hugo Rietveld
 Jean-Baptiste L. Romé de l'Isle
 Constance Tipper
 Don Craig Wiley
 Ada Yonath

Krystallografi
Jurij Pjatakov

Georgij «Jurij» Leonidovitsj Pjatakov (russisk: Георгий Леонидович Пятаков; født  i Kiev, død 1. februar 1937 i Moskva) var en sovjetisk kommunistisk politiker. I sin ungdom hadde han vært anarkist, men i 1910 sluttet han seg til det russiske arbeiderpartiet. Da bolsjevikene og mensjevikene delte seg organisatorisk i 1912 fulgte han med førstnvente. Under 1. verdenskrig sto han i kraftig opposisjon til Lenin i forhold til spørsmålet om nasjonal selvråderett og om freden i Brest-Litovsk. Deler av første verdenskrig oppholdt han seg i Norge og bidro blant annet med innspill til Norges Socialdemokratiske Ungdomsforbunds avis Klassekampen.

I 1918 var han blant grunnleggerne av det ukrainske kommunistpartiet som en del av det all-russiske, senere sovjetiske, kommunistpartiet, og deltok i oppbyggingen av Den Røde Hær i Ukraina. I 1922 ble han stedfortredende leder for det sovjetiske finansdepartementet. Sammen med Nikolaj Bukharin ble Pjatakov i Lenins testamente omtalt som partiets unge håp.

Politisk tilhørte Pjatakov hele tiden venstrefløyen i partiet. Da uenighetene oppsto i kjølvannet av Lenins sykdomsperiode og død tok han standpunkt for Trotski, mot flertallet i spørsmålet om tempoet for industrialiseringen. Da Trotski sammen med Lev Kamenev og Grigory Sinovjev dannet Den Forente Opposisjonen i 1926 sluttet Pjatakov seg til denne. Han ble ekskludert av partiet i 1927, men tatt til nåde året etter, etter å ha øvd omfattende selvkritikk, og ble valgt til stedfortredende leder for tungindustrikommissariatet.

I 1936 ble Pjatakov arrestert for å ha konspirert med Trotsky, og han ble dømt til døden i den andre Moskvaprosessen i 1937. Han ble rehabilitert i 1988.

Sovjetledere
Tiltalte i Moskvaprosessene
Personer fra Kyiv
Fødsler i 1890
Dødsfall i 1937
Mk Ultra

Denne artikkelen handler om bandet mk Ultra.  For CIAs forskningsprogram, se MKULTRA.

mk Ultra var et amerikansk alternativband som spilte mellom 1994 og 1999. Bandet ble startet i San Francisco Bay Area tidlig på 1990-tallet, og ble populært i lokale kretser. mk Ultras karriere nådde sitt høydepunkt med en landsdekkende turné i USA i 1999, men fikk en brå avslutning da gitarist John Tyner bestemte seg for å slutte. De andre medlemmene arbeidet da allerede med biprosjekter og ønsket ikke å finne noen som kunne erstatte han.

Mye av mk Ultras stil har blitt videreført av John Vanderslice og hans nye band.

Medlemmer
 Dan Carr: Bassist og støttevokalist. Han spiller nå i Creeper Lagoon.

 Matt Torrey: Trommeslager, støttevokalist og pianist. Han spilte senere i Jets to Brazil.

 John Tyner: Gitarist og støttevokalist. John Tyner flyttet til Albuquerque.

 John Vanderslice: Vokalist, gitarist og sampling. Han har nå en solokarriere og produserer egne album.

Diskografi
mk Ultra ga ut tre album:
The Dream is Over (1999)
Original Motion Picture Soundtrack (1996)
Mk Ultra (1994)

Referanser

Eksterne lenker
 mkultra.com

Rockegrupper fra USA
NorgesEnergi

NorgesEnergi AS er en av landets største aktører på salg av strøm. Selskapet har ca 110 ansatte og har hovedkontor i Kristiansand. NorgesEnergi selger strøm både til privat- og bedriftsmarkedet.

NorgesEnergi er et heleid datterselskap av Fortum Consumer Solutions AS som igjen er eid av morselskapet Fortum Forvaltning AS.

Referanser

Kilder 
 Proff.no

Eksterne lenker 
 

Norske kraftselskaper
Hafslund ASA
Næringsliv i Kristiansand
Etableringer i 1999
MS «Beinveien»

MS «Beinveien» er en katamaran bygget i 1992 for Vest Trafikk. Skipet gikk i rutefart for HSD Sjø. Skipet er solgt til Sverige. Nytt navn er MS «Kostersund».

Teknisk informasjon
Byggeår: 1992
Kallesignal: LGCC
Bygget av: Båtservice Industrier A/S, Mandal (# 8)
Brutto RT: 305
Netto RT: 99
Lengde: 32 meter
Passasjerkapasitet: 177
Motor: 2 stk. 12 sylinder 4T DM (MTU, Friedrichshafen), 1495 brutto HK

Historie
1992: Desember: Levert som «Beinveien» for Vest Trafikk AS, Straume/Bergen
2000: August: Overtatt av HSD Buss AS, Straume (HSD), Bergen
2001: Juni: Rederiet omdøpt HSD Sjø AS, Bergen
2005: Fremdeles i fart
2007: Solgt til Sverige

Kilder
www.skipet.no / Per Alsaker
www.hsd.no

Eksterne lenker 
 
 

Norske hurtigbåter
HSD-skip
Skip fra 1992
1992 i Norge
Skip bygget i Norge
Artikler i sjøfart-prosjektet
MS «Vingtor» (1990)


M/S «Vingtor» er en katamaran bygget i 1990 som M/S «Pattaya Express». Skipet gikk i rutefart i Flaggruten for Tide Sjø. En forgjenger på samme ruten, en hydrofoilbåt hadde samme navn.

Teknisk informasjon
Byggeår: 1990
Kallesignal: LIBP
Bygget av: Kværner Fjellstrand A/S, Omastrand (#1603)
Brutto RT: 478
Netto RT: 155
Dødvekttonn: 100
Lengde: 40,00 meter
Fart:36 knop
Passasjerkapasitet: 279
Motor: 2 x MTU 16V396TE74L

Historie

Desember 1990: Levert som «Pattaya Express» for Jet Cat Tours Ltd. i Bangkok, Thailand.
1991: Omdøpt til «Jet Cat»
Mai 1996: Innkjøpt av HSD, Bergen. Omdøpt til MS «Vingtor»
Juni 2001: Rederiet blir omdøpt til HSD Sjø AS
November 2006: Rederiet blir omdøpt til Tide Sjø AS
2007: Overtok for MS Draupner som hovedskip i Flaggruten
2010: MS «Vingtor» solgt til Hellas.
4. mars 2010: MS «Vingtor» forlater Norge.
Nytt navn Puglia Queen
2013, solgt nytt navn er UCC CAT 1

Se også
Andre HSD-eide skip
Flere bilder og multimedia av norske fjordskip på Commons.

Kilder
DNV Exchange Vessel Info
 Skipsregistrene om fartøyet

Eksterne lenker 
 
 

Norske hurtigbåter
HSD-skip
Tide-skip
Skip fra 1990
Skip bygget ved Fjellstrand verft
Artikler i sjøfart-prosjektet
Glåmrik

Glåmrik var en humoristisk tegneserie som ble tegnet og skrevet av Bjørn Morisse og trykket i Dagbladet i to perioder, 1972–1975 og 1979.

Serien hadde delvis et vikingmiljø, men ikke tilsvarende den amerikanske tegneserien Hårek. Stripene er fulle av moderne elementer og fungerer best der den lekte med mediet og vrenger på klisjeene. Humoren kunne «til tider være påtrengende blødmeaktig», som det kortlivede norske tidsskriftet om tegnerserier Seriefokus karakteriserte den. 

Serien var derfor både elsket og hatet av leserne på 1970-tallet. Karakteristisk var seriens metaelementer hvor den kommenterer seg selv som serie. I en stripe kommer tegnerens Morisses stemme inn fra oven i boble. «Hvem er du?» spør Glåmrik. «Jeg er han som har skapt deg», er svaret. «Julenissen?» spør Glåmrik seg selv.

Som Seriefokus påpeker, var det ikke personskildring eller narrativer som var det sentrale i serien, men allikevel er det en del figurer som peker seg ut. Seriens hovedperson er Glåmrik, og mange striper består simpelthen av at han serverer en bitende eller tåpelig kommentar. En annen smart kar er navnløs, men kjennes på sitt bastskjørt.  Navnløs er også den kvinnelige gjennomgangsfiguren, en eldre, illsint gribenille med hvit hårtopp. Pysulf er dum (når han får beskjed om å drite og dra, ser vi ham først på potten og deretter med kofferten). Andre navn som går igjen er Georg, med varianter som Georf, Georph og Geort, og Herr Purf.

Det er imidlertid også et stort innslag av striper der teksten står for seg selv på hvit bakgrunn, og ingen figurer opptrer. 

Serien fikk en meget brå slutt i Dagbladet i 1979 da den spøkte med noe som man ikke spøker med, nemlig jøder i nazistiske konsentrasjonsleirer. Serien foreslo å døpe om TV-serien "Holocaust" til "Judes on Toast"; dagen etter beklaget avisen at stripen var blitt trykket, og også Morisse rykket ut med en beklagelse noen dager senere. 

Et forsøk på å gjenopplive serien i Dagsavisen tidlig på 1990-tallet med nytegnede søndagsstriper og repriser på dagsstriper fra 70-tallet ser ut til å ha blitt oppgitt etter meget kort tid. 

Det kom tre samlevolumer i bokform på 70-tallet. Noen striper ble også trykket som illustrasjoner til Jan Erik Volds entusiastiske artikkel om serien i Vinduets tegneserienummer i 1974.

Eksempel på blødmer og ordleker
 «Hvaforno'!!!? Driver ikke dere med dans?!.. Er ikke dette Kåre Spon Danseskole?» (Seriens karakteristiske tegnsetting gjengitt etter originalen. Stripen er ikke med i noen av samlebøkene, men stod i Glåmdalen 1. juli 1972.)

Trivia 
 En pub i Oslo het Glåmrik.

Referanser

Eksterne lenker 
 Seriefokus om norske tegneserier på 1970-tallet
 Tegneseriealbumer med Glåmrik-striper

Norske tegneserier
Introduksjoner i 1972
1972 i Norge
Bjørn Morisse

Bjørn Reidar Morisse (født 7. februar 1944 i Oslo, død 27. juli 2006) var en norsk multikunstner, kjent for sitt arbeid som illustratør, tegneserieskaper og musiker. Morisse bodde noen år som barn i San Pedro, California før familien vendte tilbake til Oslo. Som voksen bodde han i utlandet i mange år, mest i Danmark og Hellas.

Tegneserier 
Bjørn Morisse var mest kjent for tegneserien Glåmrik i Dagbladet. Den inneholdt ordspill som: «Unnskyld, er dette Kåre Spon Danseskole?» Morisse hadde også en tegneseriekarriere i Danmark som er lite kjent i Norge, blant annet serien Jøsses.

Musikk

The Young Norwegians 
I 1960-årene spilte han sammen med Lillebjørn Nilsen i duoen The Young Norwegians. Ettersom Bjørn Morisse var den høyeste av de to, fikk han kallenavnet Store-Bjørn, og Lillebjørn ble dermed hengende fast som kallenavn på Nilsen. Morisse var sangskriveren.

Stille døgn i Clichy 

I 1970 og 1971 lå Bjørn Morisse på VG-listen i seks uker med den erotiske «Stille døgn i Clichy», en norsk versjon av Country Joe McDonalds «Quiet Days in Clichy». En hører blant andre Øystein Sunde spille gitar på plata. Sangen er gjenutgitt på CD-en Sensurert i en komplett versjon; på den originale singelen var de to første versene plassert på side B.

Diskografi 
 Stille døgn i Clichy (1970)

The Young Norwegians 
 Things On Our Mind (1967)
 Music (1968)
Singler
 Plenty Nothingnes and Love/Det står en friar uti garde (1966)
 Vuggevise for André/Goodbye to Your Sparkling Blue Eyes (1967)
 Grannie/Nightingale (1967)

Deltar på 
 Gospel: Jeg vil tro (1970)
 Flora: Svensktoppar 11 (1971)
 Polydor: Vise og lyrikkfestivalen i Haugesund 1971 (1971)
 Popol Vuh: Popol Vuh (1972)
 Flora: Viser i trengsel (1972)
 Folque: Folque (1974)
 Asa: Brocade (1975)
 Talent: Vill Vest – Countryfest (1975)
 Åse Kleveland: Midt på natta (1976)
 CBS: Gromlåter – 12 norske toppartister med sine største hits (1979)
 CBS: Barnas beste (1979)
 Dino Entertainment: Swing Hits (1992)
 NorDisc: Norske ballader (1993)
 Bare Bra Musikk: Sensurert – 15 sensurerte låter 1966–96 (1996)
 Universal: Nordmenn er gale! (1999)
 Gro Anita Schønn: Vit at jeg elsker deg – 18 utvalgte (2003)
 NRK: Norsk Rocks Historie Vol. 5: Fra viserock til rock på norsk 1969-1977 (2004)
 Troll: Trollkrem – Troll Records 1964–1974 (2015)

Referanser

Eksterne lenker 
 Bjørn Morisses diskografi
 Bjørn Morisse på VG-listen

Norske tegneserieskapere
Norske illustratører
Norske visesangere
Norske kunstnere
Personer fra Oslo
Fødsler i 1944
Dødsfall i 2006
Hurtigløp på skøyter under Vinter-OL 2006

Under Vinter-OL 2006 i Torino ble det arrangert tolv øvelser i hurtigløp på skøyter. Øvelsene ble avviklet i Oval Lingotto. Ny øvelse på det olympiske programmet var lagtempo for både damer og herrer.

Program

Medaljeoversikt 

* = Medaljevinnende lagtempolag. ** = Canada tok sølv i begge lagtempokonkurransene.Se resultatene for lagtempo herrer og damer.

Beste utøvere medaljer 

* = Var med på medaljevinnende lagtempolag. Se resulatene for lagtempo herrer og damer.
Ved lik plassering er sorteringen gjort alfabetisk på nasjoner deretter etternavn på utøver.

Herrer

500 m

1000 m

1500 m

5000 m

10 000 m

Lagtempo

Damer

500 m

1000 m

1500 m

3000 m

5000 m

Lagtempo

Dommere og startere 
 Dommere var Dan Immerfall,  USA for damene og Tore B. Ramton,  Norge for herrene.
 Assisterende dommere var ,  Italia for damene og ,  Tyskland for herrene.
 Startere var ,  Japan og Marcel L. Vanberg,  Norge for damene og ,  Nederland og ,  Italia for herrene.

Kilder 
    Offisiell side

Eksterne lenker 
 
 Offisiell OL-rapport, Hurtigløp på skøyter  på LA84Foundation.org
  Speed Skating at the 2006 Torino Winter Games  på www.sports-reference.com/olympics
  
  Speed Skating season 2005/2006 - Olympic Games – 11 Feb–25 Feb 2006 – Turin, Italy på www.ISU.html.infostradasports.com
  Medalje-oversikt, og resultater for herrer og damer på The-Sports.org
  Results of the 2006 Olympic Games Turin på SpeedSkatingStats.com og  Olympische Spelen Uitslag 2006 Turijn på SchaatsStatistieken.nl (Søster-nettsteder)
 
 
  The XXth Olympic Winter Games – Speed Skating – Results på www.marcolympics.org
Bilder

Hurtigløp på skøyter i Italia
 
Hurtigløp på skøyter i 2006
Artikler i skøytesportprosjektet
Tom Rune Andersen Orre

Tom Rune Andersen Orre (født 18. oktober 1976) kjent under sitt artistnavn «Galder» eller tidligere også kjent som «Grusom», er en norsk heavy metal-musiker.

Galder stiftet death metal-bandet Requiem i 1989 sammen med Jardar og Tjodalv. I 1993 oppdaget de black metal og la om stilen til melodisk black metal og skiftet navn til Old Man's Child. Galder er både gitarist, bassist, vokalist og keyboardist i Old Man's Child og er i dag det eneste faste medlemmet i bandet sammen med session-trommeslageren Reno Killerich.

I 1998 spilte han gitar en kort periode i Dødheimsgard. Galder har også vært gitarist i Dimmu Borgir siden 2001, og tok over for Astennu som sluttet i 1999.

Diskografi 
Old Man's Child
 In the Shades of Life (1994)
 Born of the Flickering (1995)
 The Pagan Prosperity (1997)
 Ill-Natured Spiritual Invasion (1998)
 Revelation 666 - The Curse of Damnation (2000)
 In Defiance of Existence (2003)
 Vermin (2005)

Dimmu Borgir
 Puritanical Euphoric Misanthropia (2001)
 World Misanthropy (2002) (DVD)
 Death Cult Armageddon (2003)
 In Sorte Diaboli (2007)
 Abrahadabra (2010)

Dødheimsgard
 Satanic Art'' (1998)

Referanser

Eksterne lenker   
 
 

Norske bassister
Norske gitarister
Norske keyboardister
Norske sangere
Medlemmer av Dimmu Borgir
Norske black metal-musikere
Old Man's Child-medlemmer
DHG-medlemmer
Jon Olav Hjelde

Jon Olav Hjelde (født 30. april 1972)  er en norsk tidligere fotballspiller.

Hjelde spilte for klubbene Vuku IL, Rosenborg, Nottingham Forest, Mansfield Town FC og Busan Icons i Sør-Korea.

Referanser

Eksterne lenker 
 

Norske fotballspillere
Fotballspillere for Rosenborg BK
Fotballspillere for Nottingham Forest FC
Fotballspillere for Mansfield Town FC
Norske fotballspillere i England
Personer fra Verdal kommune
Bjølsen skole

Bjølsen skole er en 1 – 10 skole (barne- og ungdomsskole) beliggende på Bjølsen i bydel Sagene i Oslo, med front mot Advokat Dehlis plass. Bak skolen ligger Bjølsenparken. Skolen ble innviet 12. oktober 1886.

Bjølsen skole har lagt arbeid i opparbeidelse av bibliotek, kultur og musikk, samt prosjekter som elevkantine for ungdomstrinnet. Skolen er en Connectskole i arbeidet mot mobbing, vold og rasisme.

Skolen gikk gjennom en fullstendig utvendig oppgradering av hele skoleanlegget i perioden 2008 til 2010.

Bjølsen skole er en av de få skolene i Oslo der elevene fra ungdomsskolen blir servert gratis lunsj.

Historie 

Bjølsen skole har eksistert siden 1872. Først hadde den lokaler i Kongsberggata 2,
deretter i Maridalsveien 234 frem til den flyttet inn i ny skolebygning i 1886. Skolen selv regner seg som grunnlagt i 1886.

Skolebygningene 
Dagens anlegg består av fire bygninger: to skolebygninger, gymsal og tidligere bolig for ansatte. Tre av bygningene er kulturminner; de to skolebygningene og boligen. Skolebygningen med fasade mot 
Advokat Dehlis plass er fra 1885–1887 og er tegnet av Ove Ekman. Boligen er fra samme tid, også den ved Ove Ekman. Den andre skolebygningen, som ligger nærmest Bjølsenparken er i jugendstil fra 1910–1916, og er tegnet av Bredo Berntsen.

Bjølsen skoles musikkorps 
Utdypende artikkel Bjølsen skoles musikkorps

Bjølsen skoles musikkorps er et av landets eldste musikkorps. Det ble stiftet i 1909 som et rent guttekorps, men på 1960-tallet ble det åpnet også for jenter.

Kjente ansatte 
 Sigurd Berge, komponist, musikkpedagog og lærer.
 Grete Waitz, gymnastikklærer på 70-tallet.

Kjente elever 
 David Toska 
 Jørgen Foss
 Maria Viktoria Mena

Referanser

Eksterne lenker
 Data og statistikk - MinOsloskole, Oslo kommune. Besøkt 5. februar 2018.
 Bjølsen skoles hjemmeside
 

Barne- og ungdomsskoler i Oslo
Utdanningsinstitusjoner etablert i 1886
Bjølsen
1886 i Norge
Ove Ekman
Kulturminner i bydel Sagene
Skoler i bydel Sagene
Bredo Berntsen
Apache Derby

Apache Derby et Apache DB underprosjekt fra Apache Software Foundation, er en relasjonsdatabase implementert i Java.

Noen viktige egenskaper:
 Derby er liten. Databasemotoren og integrert JDBC-driver er på tilsammen ca. 2 megabyte.
 Derby er bygd på Java-, JDBC- og SQL-standardene.
 Derby tilbyr en integrert («embedded») JDBC-driver som lar deg integrere Derby i en hvilken som helst Java-applikasjon.
 Derby tibyr også tradisjonell klient/tjener løsning med Derby Network Client JDBC driver og Derby Network Server.
 Derby er lett å installere, starte og bruke.

Derby blir også distribuert som Java DB fra Sun Microsystems og som Cloudscape fra IBM.

Eksterne lenker 
 

Fri programvare
Databaser
Programvare fra 2004
MF «Odda» (1968)

MF «Odda», senere «Fjærlandsfjord» og «Lustrafjord», er en bilferge bygget i 1968. Fergen gikk i rutefart for Hardanger Sunnhordlandske Dampskipsselskap og siden 2000 for Fylkesbaatane i Sogn og Fjordane som «Fjærlandsfjord». Sommersesongen 2016 går «Lustrafjord» i turistrute mellom Gudvangen og Flåm i indre Sogn.

Like etter levering i 1968 ble fergen satt inn i sambandet mellom Haljem og Sandvikvåg. I perioden 2000 til 2014 gikk «Fjærlandsfjord» i turistfart om sommeren i indre Sogn. Det var under eie til Fylkesbaatane at fergen fikk forlenget utsiktsdekket oppe.

I 2015 ble fergen solgt til et Bergensbasert selskap som vil bruke den i utleie for passasjertrafikk. Den nye eieren varslet at fergen vil bli satt i bedre stand, blant annet få ny motor. Den fikk også navnet «Lustrafjord».

«Odda» er et søsterskip til MF «Sveio» og MF «Skånevik». Men i motsetning til de to søsterfergene har «Odda» et overbygg i aluminium.

Historie
1968: Juni: Levert som «Odda» for Hardanger Sunnhordlandske Dampskipsselskap, Bergen
1996: September: Ommålt: 506 BT, 201 NT
2000: November: Solgt til Fylkesbaatane i Sogn og Fjordane AS, Florø. Bygget om og omdøpt «Fjærlandsfjord»
2008: MF «Fjærlandsfjord» seiler turistrute mellom Flåm – Gudvangen
2015: Solgt til M. Hjorteseth Shipping, Bergen, omdøpt til «Lustrafjord»
2021: Omdøpt til opprinnelig navn «Odda».

Kilder

Eksterne lenker 
 
 

Norske ferger
Sjøfart i Vestland
HSD-skip
Skip fra 1968
Skip bygget i Norge
Artikler i sjøfart-prosjektet
Springspissmus

Macroscelides
 Elephantulus
 Rhynchocyon
 Petrodromus

Springspissmus er en gruppe av små pattedyr med en lang, tynn snute. Noen av artene er kjent som elefantspissmus og snabelhunder. Skjønt de ligner insektetere, vet man i dag at de er nærmere beslektet med bl.a. gullmoldvarper og elefanter enn insektetere. De anser enten som en egen orden eller som en familie under orden afrikanske insektetere Afrosoricida, men denne gruppen er sannsynligvis parafyletisk.

De er små dyr med en rottelignende kropp. De har store øyne og en lang tynn snute. Den lange bevegelige snuten kan nærmest minne om en slags snabel og er bakgrunnen for navnet «elefantspissmus». Bena har på den annen side visse likhetstrekk med hovdyrs ben. Dyrene holder til hovedsakelig i det sydlige Afrika. De oppholder seg både i ørkenområder og områder som har vegetasjon. 

Hos flere av artene er det vanlig at individer forsvarer et eget territorium.

De føder en eller to unger som ser ganske voksne ut ved fødselen; de er både store og behårede og har åpne øyne. De blir kjønnsmodne etter noen uker. Enkelte utdødde arter synes å ha beveget seg primært på bakbena.

Referanser

Eksterne lenker 
 

Pattedyr
Pattedyr formelt beskrevet i 1838
Dyr formelt beskrevet av Charles Lucien Bonaparte
MF «Herlaug»

«Ulvik» er brukt som skipsnavn på flere skip i HSD.

MF «Ulvik», senere MF «Herlaug», var en bilferge bygget i 1973. Fergen gikk i rutefart for Hardanger Sunnhordlandske Dampskipsselskap (HSD). Skipet ble hugget opp i 2022.

Teknisk informasjon 
 Byggeår: 1973
 Kallesignal: LKRE
 Bygget av: A/S Mjellem & Karlsen Verft, Bergen (# 114). Skrog fra Langesunds Industri A/S, Langesund
 Brutto RT: 488
 Netto RT: 266
 Personbilkapasitet: 50
 Motor: 5 sylinder 2T EV DM (Wichmann Motorfabrikk, Rubbestadneset), 1250 brutto HK

Historie 
 1973, mars: Levert som «Ulvik» for HSD, Bergen
 1996, august: Ommålt: 737 BT, 248 NT
 2001, juni: Rederiet omdøpt til HSD Sjø AS, Bergen
 2003, oktober: Solgt til Namsos Trafikkselskap ASA, Namsos
 2003, november: Omdøpt til «Herlaug»
 2004: fremdeles i fart
 2021: lå til kai i Stokksund i påvente av å bli hugget.
 2022: hugget

Kilder

Eksterne lenker 
 
 

Norske ferger
HSD-skip
Skip fra 1973
Mjellem & Karlsen
Skip bygget ved Mjellem & Karlsen
Artikler i sjøfart-prosjektet